Zuberec

**Zuberec** (, ) je obec na Slovensku v okrese Tvrdošín, v regióne Orava.

## Polohopis
Rozkladá sa v Studenej doline, na pomedzí Západných Tatier a Skorušinských vrchov, na sútoku Bôrovej vody a Studeného potoka. Obec leží na ceste II/584 z Podbiela do Liptovského Mikuláša a je vzdialená  južne od Tvrdošína,  severne od Liptovského Mikuláša a  juhozápadne od poľsko-slovenského hraničného priechodu Suchá Hora - Chochołów. 

V Salatínskej doline sa nachádza významné lyžiarske stredisko Roháče - Spálená, v blízkosti obce aj turisticky atraktívne Múzeum oravskej dediny.

## Meno
Meno Zuberec pochádza od slova Zubor (Zubor lesný), zvieraťa ktoré žilo na území Slovenska.

## Dejiny
Najstaršie zmienky o osade „Zwberczyc“ pochádzajú z roku 1593, kedy tu stálo 5 sedliackych domov. V náročných podmienkach budované sídlo však ešte v roku 1598 nebolo dobudované, no už v roku 1604, po vyplienení počas Bočkajovho povstania, Zuberec zanikol. Opätovné osídlenie šoltýskej obce sa spomína až v roku 1609 a o 15 rokov neskôr žilo v Zuberci už 12 rodín a približne 60 ľudí.

V nepokojnom období 17. storočia za kuruckých bojov bola obec opakovane pustošená, najväčšie škody však spôsobili vojaci poľského kráľa Jána Sobieskeho v roku 1683. Osadníci zničenú obec postupne obnovovali a v roku 1715 žilo v Zuberci už 30 gazdov a spolu asi 150 ľudí. Často sa však vyskytovali neúrodné roky, ktoré decimovali obyvateľstvo a vyháňalo ich do úrodnejších regiónov. Mnohí chodili na sezónne poľnohospodárske práce do iných stolíc. Popri rozvoju remesiel miestni pálili vápno a tkali súkno. Koncom 18. storočia tu žilo 129 poddanských rodín, v roku 1870 mala obec 182 domov a 1 007 obyvateľov.

Napriek drsným podmienkam sa populácia Zuberca zvyšovala a pokým tu v roku 1961 žilo 1 061 ľudí, v roku 1980 ich bolo 1 415 a v roku 1991 už 1 654. Zuberec sa stal obľúbenou rekreačnou oblasťou a bolo tu vybudovaných viac ako 70 chát. 

## Erb obce
V erbe obce je pred psom utekajúci srnec (roháč) v zelenom poli silueta Roháčov s vychádzajúcim slnkom.

## Pamiatky a múzeum

### Kostol sv. Vendelína
Povolenie na výstavbu kostola udelil biskup Ján Vojtaššák 8. novembra 1927. Bol postavený  podľa návrhu významného architekta Milana Michala Harminca. Základný kameň bol položený 6. októbra 1929 . Výstavba kostola prebiehala medzi rokmi 1930-1932. Kostol bol vysvätený v roku 1933, keď ho vysvätil Andrej Hlinka. Kríž pred kostolom pochádza z roku 1834. Sídli na Hlavnej ulici 366, umiestnený je medzi Hlavnou ulicou a ulicou Andreja Bažíka. V kostole v roku 2007  boli uložené relikvie sv. Vendelína. Pri tejto príležitosti veriaci prestavali svätyňu a kostol vysvätil biskup František Tondra . V Zuberci pôsobilo viacero kňazov Od 1. júla 1951  Edmund Peter Bárdoš, správca farnosti Habovka, pod ktorú patril aj Zuberec. Medzi rokmi 1993-1997 František Reguly, správca farnosti Habovka. Spolu s Edmundom Petrom Bárdošom sa zasadzovali aby Zuberec bol samostatnou farnosťou . Od roku 1998 do roku 1999 Pavol Slotka. Od roku 1999 Vladimír Klein . Od 1. septembra 2008 do roku 2014 Marián Dopater . Od roku 2014 Vladimír Bolibruch . Od roku 2020 Anton Tyrol.

### Múzeum oravskej dediny
* 
* Založené bolo v roku 1967, keď bol 24. septembra položený základný kameň múzea. Sprístupnené verejnosti bolo v roku 1975.

### Iné pamiatky
Na území obce je postavených 14 historických krížov.

## Občianska vybavenosť
V Zuberci pôsobí Kongregácia Milosrdných sestier Svätého kríža. 7. januára 1990 zahájili činnosť na žiadosť správcu farnosti . 

## Turizmus

### Turistika
Výhodná poloha v blízkosti Západných Tatier a Skorušinských vrchov predurčuje obec ako východiskové miesto turistov. Vyhľadávaná je najmä Roháčska dolina so širokými možnosťami letnej i zimnej rekreácie.

#### Turistické trasy
*  turistická trasa: ZuberecŤatliakova chata
*  turistická trasa: HabovkaZuberecsedlo Prieková (Skorušinské vrchy)
*  turistická trasa: chata Zverovkavrch Brestová (, hlavný hrebeň Západných Tatier)
*  turistická trasa: AdamcuľaRoháčske plesá
*  turistická trasa: Zuberechoráreň Biela skala
*  turistická trasa: Brestovávrch Mikulovka (Skorušinské vrchy)
*  turistická trasa: Zverovkasedlo pod Osobitouvrch Lúčna
*  turistická trasa: rázc. v Smutnej dolineRoháčske plesáBaníkovské sedlo (, hlavný hrebeň Západných Tatier)
*  turistická trasa: Zuberecsedlo Pálenica (, hlavný hrebeň Západných Tatier)
*  turistická trasa: BrestováHabovka
*  turistická trasa: Zverovkavrch Rákoň 

### Lyžiarske strediská
* Zuberec – Janovky 
* Zuberec – Milotín 

* Roháče – Spálená 

## Podujatia
* *Ples horskej služby*, Zuberec (v januári ) 
* *Rodinný batôžkový ples* (ples farnosti Zuberec začiatok februára)
* *Memoriál Jána Matláka* (skialpinistický výstup na Pálenicu, od roku 2015, vo februári)
* *Prechod na bežkách okolo Zuberca* (vo februári)
* *Zuberská Foršta* (od roku 2010, vo februári alebo marci )
* Lyžiarske preteky *O Goralský Klobúčik * (Medzinárodné preteky v zjazdovom lyžovaní od roku 1974, koniec marca alebo začiatok apríla)
* *Roháčsky triatlon*
* *Cena Janoviek* (preteky v lyžovaní – v obrovskom slalome)
* *Cena Milotína* (preteky v lyžovaní – preteky vo večernom paralelnom slalome)
* *Výstup na Osobitú*
* *Výstup na Sivý vrch* (v júni)
* *Sviatok Hôr* (na začiatku júla) prvý ročník sa uskutočnil v roku 1938 
* *[[Podroháčske folklórne slávnosti]]* (od vzniku v roku 1975 každoročne v auguste)
* *Oživené oravské remeslá* (Múzeum oravskej dediny od roku 1991 v aguste spolu s Podroháčskymi folklórnimy slávnosťami )
* *Deň sv. Huberta* (v auguste)
* *Zuberský triatlon zdravia* (od roku 1997, v auguste )
* *Výstup a sv. omša na Lúčnej* (v septembri)
* *Od baču syra, od gazdinej koláča* (Múzeum oravskej dediny)
* *WSA Eurocup Zuberec* (preteky psích záprahov)
* *Zuberské vianočné trhy* (v decembri)
* *Štefanský výstup na Ťatliakovú chatu* (v decembri)
* Oravaman triathlon

## Osobnosti
* Jur Bajči (* 1860† 1916), ľudovýchovný pracovník a katolícky kňaz
* Andrej Bážik (* 1866† 1934), kňaz a ľudovýchovný spisovateľ 
* Alexius Demian, lesník
* Jozef Prč, horár
* Anton Kocian st., horár, preparátor (jeho preparáty sú vystavené na Oravskom hrade a v múzeách v Európe)
* Cyril Harmata-Milotínsky (* 1922† 1970), kňaz, náboženský básnik

## Literatúra
* 
* Jurina, Ján, Hučala, Emanuel, Bárta, Vladimír: *Roháče*, AB ART press, 1998, podtitul - *Perla Tatier, A pearl of the Tatras, Die Perle der Tatra, Perła Tatr*, ISBN 80-88817-13-7, EAN 9788088817130, preklady: Mária Spišiaková .
* Matysová, Cecília a kol.(Dúbravcová, Zuzana, Žuffa, Vladimír): *Zuberec.  Monografia  obce*, 2011, Obec Zuberec .
* *Svetlo a tiene Roháčov*, 2018, Milan Mikláš 

## Galéria

Súbor:Zuberec001.jpg| Zimný Zuberec a pohľad na Osobitú
Súbor:Osobita from Zuberec.jpg| Masív Osobitej
Súbor:Zuberec church.jpg| Kostol sv. Vendelína v obci
Súbor:Múzeum oravskej dediny Zuberec - Brestová (10).jpg| Múzeum oravskej dediny, kostol sv. Alžbety zo Zábrežia
Súbor:Zuberec Koliba Josu.jpg| Koliba Josu v Zuberci
Súbor:Zuberec - stavba kostola 1930 06.jpg|Potraviny, teraz mäsna v Zuberci.


## Referencie

## Pozri aj
* Habovka
* Roháče
* Lesná železnica Podbiel – Habovka – Brestová

## Iné projekty

## Externé odkazy
* 
* Erb a vlajka obce
* Oficiálne stránky na Facebook-u
* Zuberec na portáli firehousepl-sk.eu


Kategória:Obce okresu Tvrdošín